stanford-oval/wikipedia huggingface dataset:
Harry Potter (hahmo)
Elämäntarina > Harry Potter ja puoliverinen prinssi

Kuudentena vuotenaan Harrystä tulee huispausjoukkueen kapteeni. Harry myös saa Siriukselta perintönä koko Mustan suvun talon ja sen irtaimiston. Harry perii myös kotitontun, Oljon, mutta lähettää sen töihin Tylypahkaan. Lisäksi Harry perii Siriuksen hevoskotkan, Hiinokan. Hiinokan nimeksi kuitenkin vaihdetaan Surkusiipi, jotta taikaministeriö ei tunnistaisi sitä. Sekin saa kodin Tylypahkasta, Hagridin luota.
Harry saa taikaliemitunnilla käsiinsä oppikirjan, joka on aikoinaan kuulunut nimimerkille Puoliverinen prinssi. Prinssin neuvoja hyödyntämällä Harry loistaa liemitunneillaan. Dumbledore alkaa antaa Harrylle yksityistunteja, joiden aikana Harry oppii vihollisensa Voldemortin elämästä. Hän saa myös selville Voldemortin tehneen salaperäisiä taikaesineitä, hirnyrkkejä, tavoittaakseen ikuisen elämän. Yhdessä Dumbledoren kanssa Harry matkustaa etsimään yhtä hirnyrkeistä, joka lopulta löytyy eräästä luolasta. Hirnyrkiksi luultu medaljonki ei ollutkaan hirnyrkki. Paluumatkalla Tylypahkaan hirnyrkin etsinnän takia heikentynyt Dumbledore ja Harry saavat tietää joukon Voldemortin kannattajia hyökänneen Tylypahkaan. Koulussa Severus Kalkaros murhaa Dumbledoren ja paljastaa Harrylle olevansa puoliverinen prinssi.
Harry seurusteli hetken Ginnyn kanssa.
Elämäntarina > Harry Potter ja kirottu lapsi

Harry Potterista on tullut Taikalainvalvontaosaston päällikkö ja ylityöllistetty taikaministeriön työntekijä. Harryn nuorin poika Albus Severus joutuu kärsimään jatkuvasti isänsä kuuluisuudesta, mikä huonontaa heidän välejään. Harry alkaa myös epäillä Albusin ystävää Scorpiusta, Draco Malfoyn poikaa uhaksi hänelle. Tilanne huipentuu riitaan, jonka seurauksena Albus toivoo, ettei Harry olisi hänen isänsä, mihin Harry vastaa vihapäissään samalla tavalla. Albus, Scorpius ja Delphi karkaavat Tylypahkan pikajunasta ja varastavat taikaministeriöstä Harryn takavarikoiman ajankääntäjän, jolla he kykenevät matkaamaan menneisyyteen ja yrittävät muuttaa sitä estämällä Cedric Diggoryn kuoleman. Albus ja Scorpius luovat vahingossa aikajanan, jossa Harry Potter on kuollut ja Voldemort hallitsee velhomaailmaa. Scorpius onnistuu peruuttamaan tapahtuneen, minkä jälkeen Harry sallii Albusin ja Scorpiuksen ystävyyden. Delphi paljastuu Voldemortin salaiseksi tyttäreksi, mikä järkyttää Harryä. Delphi vie Albusin ja Scorpiuksen ajankääntäjällä päivään, jolloin Harryn vanhemmat kuolivat, aikeenaan estää Voldemortin kuolema. Harry, Hermione, Ginny, Draco ja Ron matkaavat toisella ajankääntäjällä menneisyyteen ja löytävät Albusin ja Scorpiuksen ja estävät Delphin toimet. Harry korjaa välinsä Albusiin tapahtumien jälkeen. Harrylla ja Ginnyllä on Kirotussa lapsessa kolme lasta: James Sirius Potter, Albus Severus Potter ja Lily Luna Potter. Hermionen ja Ronin lapset, Rose ja Hugo Granger-Weasley eivät juurikaan esiinny kirjassa. Scorpius Malfoy on kuitenkin ihastunut Roseen,  vaikka rakkaus ei olekaan molemminpuolista.
Ihmissuhteet

Ensimmäiset 11 elinvuottaan (lukuun ottamatta aikaa ennen vanhempiensa kuolemaa) Harry on hyljeksitty ja kaikin puolin huonosti kohdeltu lapsi. Hänellä ei ole elämässä paljoakaan mistä olla onnellinen. Harryä kiusataan kotona ja koulussa, eikä hänelle anneta missään arvoa. Ei siis ihme, että Tylypahkaan pääsy on Harrylle unelmien täyttymys: minkälainen elämä tahansa voittaisi hänen siihenastiset kokemuksensa. Tylypahkassa Harry saa ystäviä, mutta myös vihamiehiä.
Ihmissuhteet > Ron Weasley ja Hermione Granger

Ron Weasleystä tulee Harryn ensimmäinen ystävä. Kouluvuosien karttuessa Harry tutustuu entistä paremmin myös koko Weasleyn perheeseen, josta tulee hänelle melkein kuin oma perhe. Weasleyn perheen äiti kohteleekin Harryä ajoittain paremmin kuin omia lapsiaan. Koulussa Harry liittyy Rohkelikko-tuvan huispausjoukkueeseen etsijäksi. Huispaus onkin Harrylle usein tärkeä henkireikä. Harryn toinen tärkeä ystävä on Hermione Granger, jonka kanssa Harry ystävystyy ensimmäisen vuoden aikana. Nokkela Hermione on Harrylle kullanarvoinen, etenkin kun on ratkottava teoreettisia pulmia. Harry on häntä parempi ainoastaan pimeyden voimilta suojautumisessa.
Ihmissuhteet > Remus Lupin ja Sirius Musta

Kolmantena kouluvuotenaan Harry tutustuu myös kummisetäänsä Sirius Mustaan sekä uuteen opettajaan, Remus Lupiniin. Kummatkin ovat aikoinaan olleet Harryn vanhempien ystäviä ja ovat kokeneet elämässään kolauksen toisensa jälkeen. Miehet tarjoavat Harrylle kanavan oman menneisyyden tutkimiseen, ja varsinkin Siriuksesta tulee Harrylle merkittävä tuki ja turva. 
Valitettavasti Sirius kuolee Harryn viidentenä kouluvuotena taistelussa Voldemortin kuolonsyöjiä vastaan. 
Siriuksen kuolema ei ole ainoa järkyttävä menetys Harryn elämässä. Vanhempien kuoleman lisäksi Harry joutuu näkemään läheltä myös koulutoverinsa Cedric Diggoryn sekä Harrylle läheisen, rehtori Albus Dumbledoren kuoleman. Ei olekaan ihme, että Harry pelkää ystäviensä puolesta. Harry uskaltaa siitä huolimatta lausua Voldemortin nimen ääneen ilmeisesti siksi, ettei hän ole ollut Voldemortista mitenkään tietoinen varhaislapsuudessaan, eikä ole näin osannut pelätä häntä yhtä paljon kuin muut velhot. Harry kieltäytyy myös jatkossakin luonnollisesti ja pakottamatta itseään kutsumasta perivihollistaan muulla kuin oikealla nimellä. Rehtori Dumbledorekin on opettanut Harrylle, että nimen pelko lisää myös ajatuksen pelkoa. Tämä tuottaa ongelmia teoksessa Harry Potter ja kuoleman varjelukset, jossa Voldemortin nimi on Tabuttu, sen lausuja voidaan havaita heti. Teoksessa Harry Potter ja Azkabanin vanki selviää, että Voldemortin sijasta Harry pelkää eniten ankeuttajia eli siis itse pelkoa, kuten Remus Lupin hänelle täsmensi.
Ihmissuhteet > Cho Chang

Vaikka Harryn elämä on vaikeaa, kouluvuodet Tylypahkassa ovat silti hänen elämänsä antoisimmat. Romantiikkaakaan ei puutu: viidentenä kouluvuotenaan Harry kokee ensisuudelmansa Cho Changin kanssa, johon hän oli ollut ihastunut jo pidemmän aikaa. Chon ystävä Marietta pettää AK:n, koska pelkää taikaministeriössä työskentelevän äitinsä puolesta. Harry ei ymmärrä tätä, ja kun Cho sanoo olevansa Marietan kanssa samaa mieltä suuttuen Harrylle, suhde päättyy. 
Kirjassa Harry Potter ja kuoleman varjelukset Cho yrittää lähestyä Harryä Tylypahkan taistelun aikana, mutta ei onnistu.
Ihmissuhteet > Romilda Vane

Harryn kuudentena lukuvuotena Tylypahkaan tulee opettaja Horatius Kuhnusarvio, joka esittelee lemmenjuoman. Eräs rohkelikko nimeltä Romilda Vane on ihastunut Harryyn ja laittaa noidankattilakakkuihin lemmenjuomaa. Harry ei syö niitä, koska Hermione on varoittanut häntä, mutta Ron Weasley syö ja näin ollen ihastuu Romildaan.
Ihmissuhteet > Ginny Weasley

Kuudentena opiskeluvuotenaan Harry alkaa seurustella Ronin sisaren Ginny Weasleyn kanssa. Suhde näyttää olevan vakava Harrylle, ja hän päättää erota Ginnystä teoksen Harry Potter ja puoliverinen prinssi lopussa suojellakseen Ginnyä Voldemortilta. Harry on vakuuttunut, että hänen on tuhottava loput hirnyrkit ja lopuksi Voldemort, eikä kukaan voi silloin auttaa häntä. Ron ja Hermione kuitenkin vaativat saada pysyä Harryn rinnalla, tuli vastaan sitten mitä tahansa.
Myöhemmin Harry ja Ginny menevät naimisiin.
Viimeisen kirjan epilogi sijoittuu syyskuun 1. päivään vuoteen 2017. Siinä Harryllä ja Ginnyllä on kolme lasta: James Sirius (s. 2004 tai 2005), Albus Severus (s. 2006) ja Lily Luna (s. 2008).
Greg Cunningham

Greg Cunningham
Gregory Richard ”Greg” Cunningham (s. 31. tammikuuta 1991) on irlantilainen jalkapalloilija, joka edustaa Englannin mestaruussarjassa pelaavaa Preston North Endiä. Cunningham on pelipaikaltaan vasen laitapuolustaja.
Ura > Seurajoukkueissa

Cunningham aloitti uransa Cregmore FC:ssä 6-vuotiaana. Vuonna 2004 hän liittyi Mervue Unitediin ennen kuin pääsi Manchester Cityn nuoriso-akatemiaan. Hän esiintyi ensimmäisen kerran Manchester Cityssä vaihtopelaajana 4-2 voittossa Scunthorpea vastaan FA Cupissa tammikuussa 2010.
Cunningham esiintyi ensimmäisen kerran Englannin valioliigassa huhtikuussa 2010 Birmingham Cityä vastaan, kun hän korvasi Adam Johnsonin pelin viime hetkillä.
Lokakuussa 2010 Cunningham siirtyi Leicester Cityyn tammikuuhun 2011 kestäneellä lainasopimuksella. Lokakuussa 2011 hän siirtyi loppukauden kestäneelle lainalle Nottingham Forestiin. Kesällä 2012 hän siirtyi Bristol Cityyn, josta edelleen Prestoniin kesällä 2015.
Ura > Maajoukkueessa

Cunningham valittiin Irlannin maajoukkueeseen ensimmäisen kerran helmikuussa 2010 ystävyysottelussa Brasiliaa vastaan. Ensimmäisen maaottelunsa hän pelasi Algeriaa vastaan toukokuussa 2010.
Hc

Hc tarkoittaa seuraavia:
Aero-Tropics Air Services, IATA-koodi HC, lentoyhtiö
Ecuador, siviililentokoneiden kansallisuustunnus HC, valtio tai muu maantieteellinen alue
erikoispainos, H.C., ranskan ilmauksesta hors commerce ’kaupankäynnin ulkopuolella’, erityistarkoitusta varten teoksesta painettu erä
hardcore, HC, perinteistä tyylilajia kovempi kulttuurisuuntaus
hehtocoulombi, tunnus hC, sähkövarauksen yksikkö
honoris causa, h.c., kunnian vuoksi
hors catégorie, HC, pyöräilyssä, etenkin Ranskan ympäriajossa käytettävä merkintä kaikkein jyrkimmille nousuille.
HC (high cube), korkea merikontti, käytetään lyhenteenä merirahtikirjoissa
HC, jääkiekossa Hockey Club
Samsung

| Samsung 삼성그룹 三星그룹 |
| --- | --- |

Yritysmuoto:  Chaebol
Osake:  KRX: 005930KRX: 005935
Markkina-arvo:  2 095 000 ₩ (huhtikuu 2017)
Perustettu:  1. maaliskuuta 1938
Perustaja:  Lee Byung-chul
Puheenjohtaja:  Lee Kun-hee
Kotipaikka:   Soul, Etelä-Korea
Toiminta-alue:  maailmanlaajuinen
Toimiala:  monialayritys
Tuotteet:  vaatteet, kemikaalit, kulutuselektroniikka, elektroniikkakomponentit, lääketieteelliset laitteet, rahtialukset, puhelimet, autot
Liikevaihto:   247,5 miljardia US$ (Samsung Group) (2011) 117,8 mrd. USD (Samsung Electronics) (201+)
Liikevoitto:   13,4 miljardia € (201+)
Nettotulos:   18,3 miljardia US$ (2011)
Henkilöstö:  489 000 (2014)
Tytäryhtiöt:  Samsung Electronics Samsung SDI Samsung Display Samsung Electro-Mechanics Samsung Heavy Industries Samsung Engineering Samsung Fire & Marine Insurance Samsung Life Insurance Samsung C&T Corporation Samsung SDS
Kotisivu:  www.samsung.com
Infobox OKVirheellinen NIMI-arvo: 
Samsung Group (hangul: 삼성그룹; hanja: 三星그룹; uudistettu latinisaatio: Samseong geurup) on eteläkorealainen, maailmanlaajuisesti toimiva konglomeraatti, joka on perustettu vuonna 1938.
Samsungin tytäryhtiö Samsung Electronics on lukuisissa elektroniikan tuotteissa ja tuoteryhmissä maailman suurin valmistaja. Samsungin muita toimialoja ovat laivanrakennus (Samsung Heavy Industries) sekä rakennustuotanto, koneteollisuus, kansainvälinen kauppa ja sijoitustoiminta (Samsung C&T Corporation). Laivanrakennusteollisuudessa Samsung on maailman toiseksi suurin yritys korealaisen Hyundai Heavy Industriesin jälkeen. Kotimaassaan Samsung toimii myös kemian teollisuudessa, viihdeteollisuudessa, rahoitusalalla ja vähittäiskaupassa.
Samsung on myös valmistanut kaivinkoneita, joihin liittyvästä liiketoiminnasta vastaavan Samsung Heavy Equipmentin Volvo hankki vuonna 1998. Samsungin omistusosuus kaupan yhteydessä muodostetusta uudesta yrityksestä jäi noin kymmeneen prosenttiin.
Lapsityövoiman käyttö

Amnesty seurasi vuonna 2016 julkaistussa raportissaan lapsityötä Kongon demokraattisessa tasavallassa käyttäneiden epävirallisten kaivosten kobolttimalmin tuotantoketjua, joka johti suuryrityksiin, muun muassa Samsungiin. Samsungin mukaan on mahdotonta sanoa, onko Samsungille välitetty koboltti peräisin Kongon Katangan kaivoksilta. Amnesty vastasi, että koska se pystyi jäljittämään koboltin, onnistuu jäljittäminen yrityksiltäkin.
Aiheesta muualla

Kuvia tai muita tiedostoja aiheesta Samsung Wikimedia Commonsissa
Samsungin suomenkielinen sivusto
Samsung affiliated companies (englanniksi)
HB Studio

HB Studio
HB Studio on esittävää taidetta opettava koulu, joka perustettiin vuonna 1945. Se sijaitsee Greenwich Villagessa, New Yorkissa. Koulun opetussuunnitelmaan kuuluu laajalti eri aiheita, kuten näyttelemisen, ohjaamisen, käsikirjoittamisen, tanssin ja nukketeatterin opetus. Koulussa on opiskellut useita maineikkaita näyttelijöitä kuten Al Pacino, Robert De Niro ja suomalaisista Jani Toivola.
Koulun opettajat ovat erikoistuneet omaan alaansa, ja esimerkiksi vuoden 2008 talvilukukaudella koulun henkilökuntaan kuuluivat Mark Blum, Helen Gallagher, Anne Jackson, Donna McKechnie, Austin Pendleton, Amy Wright ja Louis Zorich.
Aiheesta muualla

HB Studion viralliset sivut
Topi ja Tessu

| Topi ja Tessu> The Fox and the Hound |
| --- | --- |
 Elokuvan suomenkielinen kansi.
Ohjaaja:  Ted Berman Richard Rich Art Stevens
Käsikirjoittaja:  Ted Berman Larry Clemmons David Michener Peter Young Burny Mattinson Steve Hulett Earl Kress Vance Gerry
Perustuu:  Daniel P. Mannixin romaaniin Kettu ja koira
Tuottaja:  Ron Miller Wolfgang Reitherman Art Stevens
Säveltäjä:  Richard Johnson Richard Rich Jim Stafford Jeffrey Patch Buddy Baker
Kuvaaja:  Peter Anderson
Leikkaaja:  James Koford James Melton
Pääosat:  Mickey Rooney Kurt Russell Jack Albertson Pearl Bailey Sandy Duncan Pat Buttram Jeanette Nolan Dick Bakalyan Paul Winchell Richard Bakalyan Keith Coogan Corey Feldman
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  Buena Vista Distribution
Ensi-ilta:   10. heinäkuuta 1981  11. joulukuuta 1981
Kesto:  83 minuuttia
Alkuperäiskieli:  englanti
Budjetti:  12 miljoonaa $
Tuotto:  63,5 miljoonaa $
Seuraaja:  Topi ja Tessu 2
Aiheesta muualla
IMDb 
Elonet
AllMovie
Infobox OKNimi-testi OK: 
Topi ja Tessu (engl. The Fox and the Hound) on Daniel P. Mannixin romaaniin Kettu ja koira pohjautuva vuonna 1981 valmistunut Disneyn 24. animaatioelokuva. Elokuvan valmistelu aloitettiin vuonna 1977. Sen ohjasivat Ted Berman, Richard Rich ja Art Stevens. Elokuvan jatko-osa on nimeltään Topi ja Tessu 2.
Tarina > Hahmot

Topi on elokuvan päähenkilö, nuori ketunpoikanen. Topin paras ystävä on Tessu. Topi elää Hilma-muorin kanssa äitinsä kuoltua. Myöhemmin Topi rakastuu Kikiin. Pentuna Topi on leikkisä, utelias ja varsin ujo, mutta kasvaa rohkeaksi, itsevarmaksi ja uhrautuvaiseksi.
Tessu on toinen elokuvan päähenkilö, nuori koiranpentu ja Topin paras ystävä lapsuudesta.
Aatu Remunen on Tessun omistaja. Tessu pitää Topista, mutta hänen isäntänsä Aatu ei pidä.
Hilma-täti on vanha nainen, joka löysi Topin orpona ketunpoikana ja otti hänet hoitoonsa sen äidin kuoltua.
Pösö on Aatu Remusen koira, joka on ilkeä kiusanhenki niin kuin isäntänsäkin.
Pöllö-Muori on vanha huuhkaja, joka opastaa Topia.
Kiki on kaunis kettu, josta tulee myöhemmin Topin puoliso.
Tarina > Juoni

Ketunpentu Topi menettää emonsa metsästäjän ammuttua tämän. Pöllömuori ystäviensä tikka Nakkelin ja tämän kaverin Näpsän kanssa kiinnittävät lähellä asuvan Hilma-muorin huomion, ja muori ottaa Topin kasvatettavakseen. Samaan aikaan lähellä asuva metsästäjä Aatu Remunen tuo kotiinsa Pösö-nimiselle metsästäjäkoiralle kasvatin, Tessu-nimisen ajokoiran. Pian Topi ja Tessu tapaavat ja heistä tulee ylimmät ystävät.
Syksyn koittaessa Aatu lähtee talveksi pois mukanaan Pösö ja Tessu. Talven aikana niin Topi kuin Tessukin varttuvat aikuisiksi, jolloin heidän kuuluisi olla toistensa vihollisia. Pian Pösö loukkaantuu törmätessään junaan ajaessaan Topia takaa. Tapahtuman jälkeen muori ymmärtää, ettei hän enää voi pitää Topia lemmikkinään. Muori jättää kettunuorukaisen metsään, mistä Pöllö-Muori löytää Topille mieluisan kettunaaraan, Kikin. Pian Topi ja Tessu, entiset ystävät, joutuvat taistelemaan toisiaan vastaan, kun Aatu Remunen lähtee metsästysretkelle Topin asuttamaan metsään.
Metsästysretken keskeyttää suuri karhu ja Aatu jää kiinni karhunrautoihin. Topi ja Tessu taistelevat karhua vastaan ja lopulta Topi pudottaa pedon alas vesiputouksesta. Myöhemmin Aatu aikoo ampua voimatonta Topia, mutta Tessu astuu ystävänsä eteen. Aatu yrittää saada koiransa väistymään, mutta turhaan. Tajuttuaan, ettei Tessu aio antaa periksi, Aatu antaa Topin olla. Lopulta Topi jää elämään metsään ja Tessu Aatun koiraksi, mutta Topin ja Tessun ystävyys tuntuu säilyvän.
Elokuvan aikana pyörii myös pieni taustajuoni, kun Nakkeli ja Näpsä yrittävät napata Mirkku-toukan, joka elokuvan lopussa muuttuu perhoseksi.
Äänirooleissa

| Alkuperäinen | Suomeksi | Rooli |
| --- | --- | --- |
| Keith Coogan (nuori) Mickey Rooney (aikuinen) | Katri Uski (nuori) Matti Olavi Ranin (aikuinen) | Topi |
| Corey Feldman (nuori) Kurt Russell (aikuinen) | Piitu Uski (nuori) Jukka-Pekka Palo (aikuinen) | Tessu |
| Sandy Duncan | Karin Pacius | Kiki |
| Pearl Bailey | Rose-Marie Precht | Pöllö-Muori |
| Richard Bakalyan | Pekka Autiovuori | Nakkeli |
| Paul Winchell | Pertti Palo | Näpsä |
| Jack Albertson | Matti Ranin | Aatu Remunen |
| Jeanette Nolan | Rauha Rentola | Hilma-täti |
| Pat Buttram | Olli Tuominen | Pösö |
| John Fiedler | Martti Järvinen | Sipi |
| John McIntire | Jussi Jurkka | Nökö |
Suomenkielisen version ohjaus: Matti Ranin
Laulujen suomennos: Matti Ranin
Suomennos: Matti Ranin
Laulujen johto: Heikki Laurila
Tuotanto: Suomi-Filmi Oy ja Finn-Kasper, Matti Ranin ky
Julkaisuhistoria

10. heinäkuuta 1981 (alkuperäinen teatterilevitys)
25. maaliskuuta 1988 (teatterituottajien uudelleenjulkaisun)
4. maaliskuuta 1994 (VHS), viimeinen video, osana "Walt Disney Classics" kokoelmaa
2. toukokuuta 2000 (DVD), julkaissut aiheesta "Walt Disney Gold Classic Collection"
10. lokakuuta 2006, 25-vuotisjuhlajulkaisu-DVD
Soundtrack

”Best of Friends”
”Lack of Education”
”A Huntin’ Man”
”Goodbye May Seem Forever”
”Appreciate the Lady”
Triviaa

Yksi Pixar Animation Studiosin perustajista, John Lasseter, aloitti uransa Disneyllä Topi ja Tessu-elokuvan animaattorina.
Nuotti

Nuotti on musiikin kirjallisessa muistiinmerkitsemisessä eli nuottikirjoituksessa käytetty symboli, joka osoittaa sävelen äänenkorkeuden, sekä sen ajallisen keston annetussa tahtilajissa. Nuoteiksi voidaan lukea myös musiikin taukomerkinnät.
Nuottiviivasto on graafinen pohja, jossa on viisi viivaa. Nuottiviivastossa nuotit asetetaan viivojen päälle, niiden väliin sekä viivaston alle joko apuviivojen kanssa tai ilman. Nuotin pään sijainti ilmaisee sävelkorkeuden, nuotin muoto sen keston. Mitä korkeammalla nuotti on, sitä korkeammalta soitetaan tai lauletaan. Sävelen keston osoittavat nuottien aika-arvot. Myös tauoilla on omat aika-arvonsa. Nuottikirjoituksessa on yleisenä käytäntönä, että neljännestä viivasta ylöspäin nuottien varret piirretään alaspäin, mutta ohjetta sovelletaan luovasti ja vaihtelevasti.
Nuottien aika-arvot

| 0 | 1 | 2 |
| --- | --- | --- |

| Nelinkertainen kokonuotti | Kaksinkertainen kokonuotti | Kokonuotti |

| Puolinuotti | Neljäsosanuotti | Kahdeksasosanuotti |

| Kuudestoistaosanuotti | Kolmaskymmeneskahdesosanuotti (1/32-nuotti) | Kuudeskymmenesneljäsosanuotti (1/64-nuotti) |
Jos kahdeksasosa- tai sitä lyhempiä nuotteja on kaksi tai useampi peräkkäin, niissä olevat väkäset korvataan nuotteja yhdistävillä palkeilla. Myös 1/128-, 1/256- jne. nuotit voidaan vastaavalla tavalla muodostaa liittämällä nuotteihin lisää väkäsiä tai palkkeja, joista jokainen lyhentää keston aina puoleen entisestään, mutta ne ovat jo käytännössä harvinaisia.
Mikäli nuotin jäljessä on piste, nuotin kesto pitenee puolitoistakertaiseksi. Esimerkiksi puolinuotti, jonka jäljessä on piste, vastaa kestoltaan kolmea neljäsosanuottia.
Normaaleista nuoteista jokainen on kestoltaan puolet lähinnä suuremmasta. Triolissa nuotin kesto jaetaan poikkeavasti kolmeen yhtä suureen osaan. Jos esimerkiksi neljäsosanuotti on jaettava kolmeen osaan, ne merkitään kahdeksasosanuottien tavoin, mutta niiden yläpuolelle merkitään kaari ja sen ulkopuolelle numero 3.
Aiheesta muualla

Kuvia tai muita tiedostoja aiheesta Nuotti Wikimedia Commonsissa
Mats Sundin

| Mats Sundin |
| --- | --- |

Henkilötiedot
Syntynyt: 13. helmikuuta 1971 (ikä 53) Bromma, Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  oikea
Pituus:  196 cm
Paino:  105 kg
Pelinumero:  13
Pelaajaura
Pääsarjaura:  1989–2009
Seurat:  Vancouver Canucks   Toronto Maple Leafs   Quebec Nordiques
NHL-varaus:  1. varaus, 1989 Quebec Nordiques
Hockey Hall of Fame
 2012 
Mats Johan Sundin (s. 13. helmikuuta 1971 Bromma, Tukholma, Ruotsi) on ruotsalainen pelaajauransa lopettanut jääkiekkoilija – olympiavoittaja ja maailmanmestari. Hän pelasi valtaosan urastaan NHL-joukkue Toronto Maple Leafsissa, toimien joukkueen kapteenina. Hän on eniten pisteitä ja maaleja NHL:ssä tehnyt ruotsalainen. Henkilökohtaisesta menestyksestä huolimatta hän ei onnistunut voittamaan urallaan Stanley Cupia.
Ura > Uran alku Ruotsissa

Sundinin kasvattajaseura oli Nacka HK. Hän siirtyi 18-vuotiaana Ruotsin pääsarjaan Elitserieniin pelaamaan Djurgårdeniin kaudeksi 1988–1989. Québec Nordiques varasi lupaavan ruotsalaisen kauden jälkeisessä NHL:n varaustilaisuudessa ensimmäisenä. Sundinista tuli näin ensimmäinen eurooppalaislähtöinen ykkösvaraus.
Ura > NHL-ura

Sundin siirtyi heti Pohjois-Amerikkaan ja pelasi Québecissä neljä kautta. Hänen tehollisesti paras kautensa oli 1992–1993, jolloin hän teki 47 maalia ja yhteensä 114 pistettä. 28. kesäkuuta 1994 Sundin kaupattiin Québecistä Toronto Maple Leafsiin – toiseen suuntaan matkasi Toronton silloinen kapteeni Wendel Clark. Ensimmäinen Toronto-kausi 1994–1995 alkoi työsululla, joten Sundin pelasi alkukauden Djurgårdenissa ennen kuin NHL-kausi pääsi alkamaan.
Sundinista tuli Torontossa tähti ja hänet nimitettiin seuran ensimmäiseksi ulkomaalaiseksi kapteeniksi. Vuonna 2001 Toronto kiinnitti kapteeninsa joukkueeseen kuudeksi vuodeksi 52,5 miljoonan dollarin sopimuksella.
Sundin vietti työsulun peruuttaman kauden 2004–2005 rauhallista elämää Ruotsissa. Hän ei myöskään osallistunut kevään 2005 MM-kilpailuihin Wienissä ja Innsbruckissa.
13 Torontossa pelatun kauden jälkeen Sundin jäi vapaaksi agentiksi. Hän piti tauon miettiessään uransa jatkosta ja kautta 2008–2009 ehdittiin pelata joulukuuhun saakka, ennen kuin hän teki 20 miljoonan dollarin sopimuksen Vancouver Canucksin kanssa. Myös New York Rangers ja Toronto olivat olleet kiinnostuneita Sundinista. Sundin pelasi runkosarjassa 41 ottelua Vancouverissa, mutta tuntui sotkevan joukkueen pelikuvioita. Vancouver putosi pudotuspelien toisella kierroksella.
Sundin ilmoitti lopettavansa uransa jääkiekkoilijana 30. syyskuuta 2009.
Sundinin pelasi NHL-urallaan piste per peli tahtia, tehden 1 346 ottelussa 564 maalia ja antaen 785 syöttöä eli yhteensä 1 349 tehopistettä. 91 pudotuspelissä hän teki tehot 38+44=82.
| 0 | 1 | 2 |
| --- | --- | --- |
| ” | Jos olisin saanut valita, olisin pelannut 65-vuotiaaksi saakka. Valitettavasti jääkiekossa eläkeikä tulee aikaisemmin vastaan. Stanley Cup -sormus ei ollut väärässä, urani on ohi. Olen kuitenkin saanut kokea tuhat kertaa enemmän asioita, kuin olisin voinut uneksia. Päätös tulee sydämestä. | ” |
– Mats Sundin.
Ura > Kansainvälinen ura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Torino 2006 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Turku 1991 | jääkiekko |  |
|  Kultaa | Praha 1992 | jääkiekko |  |
|  Kultaa | Zürich 1998 | jääkiekko |  |
|  Hopeaa | Helsinki 2003 | jääkiekko |  |
|  Pronssia | Milano 1994 | jääkiekko |  |
|  Pronssia | Hannover 2001 | jääkiekko |  |
Mats Sundin on edustanut kotimaataan Ruotsia vuosien varrella lukemattomia kertoja, niin MM-kilpailuissa kuin olympialaisissakin, useasti kapteenin ominaisuudessa. Hän on saanut muun muassa lempinimen "Suomen kaataja".